আমি ছোটবেলায় সবসময় সুপার হিরো হতে চাইতাম।
আমি পৃথিবীটাকে রক্ষা করে সবাইকে সুখী করতে চাইতাম।
কিন্তু আমি জানতাম এই স্বপ্ন পূরণ করতে হলে আমার অসাধারণ শক্তি দরকার।
তাই কল্পযাত্রায় ভর করতাম প্রায়ই
হয়ত ক্রিপ্টন গ্রহ থেকে আন্তঃমহাজাগতিক বস্তু খুঁজতে,
এ কাজে তেমন কোন ফলাফল না আসলেও তা বেশ মজার ছিল।
বড় হয়ে বুঝলাম যে
বৈজ্ঞানিক কল্পকাহিনি আসলে সুপার পাওয়ারের কোন ভাল উৎস ছিল না,
এর বদলে প্রকৃত বিজ্ঞানের পথে যাত্রা শুরু করার সিদ্ধান্ত নিলাম,
আরও কার্যকরী সত্য খুঁজে পেতে।
আমি যাত্রা শুরু করেছিলাম ক্যালিফোর্নিয়ায়,
বার্কলির ক্যালিফোর্নিয়া বিশ্ববিদ্যালয়ে ৩০ বছর এর গবেষণা,
যা একটা পুরনো বছরের বই থেকে শিক্ষার্থীদের ছবি পরীক্ষা করেছি্ল,
তা থেকে তাদের জীবনের সফলতা ও সমৃদ্ধি পরিমাপ করতে চেষ্টা করেছিল।
হাসি পরিমাপ করার মাধ্যমে,
গবেষকেরা ধারণা করতে পেরেছিল যে
ব্যাক্তির বৈবাহিক জীবন কতটা পরিপূর্ণ ও টেকসই হবে,
(হাসি)
সে সমৃদ্ধির প্রচলিত পরীক্ষায় কত পেতে পারে
ও সে অন্যদের কে কতটা উৎসাহিত করবে।
অন্য আরেকটি বছরের বইতে, ব্যরি ওবামার ছবি দেখে ধাক্কা খেলাম।
যখন আমি প্রথম তার ছবিটা দেখলাম
ভেবেছিলাম তার সুপার পাওয়ার বুঝি তার সুপার কলার থেকে এসেছে।
(হাসি)
কিন্তু এখন বুঝি এটা ছিল তার হাসি।
আহা অন্য একটি! ২০১০ সালে ওয়েনে স্টেট বিশ্ববিদ্যালয়ের গবেষণা যা -
১৯৫০ সালের আগের বড় বড় লীগ খেলোয়াড়দের বেইজবল কার্ডগুলো পরীক্ষা করে।
গবেষকরা জানায়, একজন খেলোয়াড়ের হাসির পরিধি থেকে
তার জীবনসীমা অনুমান করা যায়।
যে খেলোয়াড়েরা তাদের ছবিতে হাসেনি
তারা গড়ে ৭২.৯ বছর বেঁচেছিল,
যেখানে যারা হাসছিল
তারা গড়ে প্রায় ৮০ বছর বেঁচেছিল।
(হাসি)
তবে সুখবর হল আমরা জন্মসূত্রেই হাসি।
আমরা মায়ের গর্ভে বাড়তে থাকা
শিশুর হাসি দেখতে পারি থ্রিডি আল্ট্রাসাউন্ড
প্রযুক্তি ব্যবহার করে।
শিশু যখন জন্ম নেয়, তারা সেই হাসিই হাসে
তাৎক্ষণিক, বেশীর ভাগ ঘুমের মধ্যে।
এমনকি দৃষ্টি প্রতিবন্ধী শিশুরাও হাসে
মানুষের আওয়াজ পেলে।
হাসি হল মানুষের নূন্যতম জৈবিক
একক অভিব্যক্তি।
পাপুয়া নিউ গিনির একটি গবেষণায়,
পল একম্যান, পৃথিবীর বিখ্যাত মৌখিক অভিব্যক্তির গবেষক,
বলেন, ফোর নামক নৃ-গোষ্ঠীর সদস্যরাও,
যারা পশ্চিমা সংস্কৃতি থেকে বিচ্ছিন্ন
আর মানব ভক্ষণের প্রথা অনুসরণ করে
(হাসি)
তারাও আমাদের মতন হাসে
যখন কোন ঘটনার বর্ণনা দেয়।
তো পাপুয়া নিউ গিনি থেকে
হলিউড
বেইজিং এর সব আধুনিক শিল্পেও
আমরা হাসি
আর হেসেই আনন্দ ও সন্তুষ্ট ভাব প্রকাশ করি।
এই রুমে ক'জন আছেন যারা দিনে প্রায় ২০ বার করে হাসেন?
হাত তুলুন যদি তা করেন।
ওহ, দারুণ।
এই রুমের বাইরে,
আমাদের এক তৃতীয়াংশের বেশী লোকে দিনে ২০ বারের বেশী হেসে থাকে,
যেখানে আমাদের মধ্যে ১৪ শতাংশ হাসে দিনে পাঁচ বারের কম।
আসলে, এই সুপার পাওয়ার আছে শিশুদের
যারা দিনে প্রায় ৪০০ বারের মত হাসে।
আপনি কি কখনো ভেবেছেন শিশুদের যারা বেশী হাসে
তাদের আশেপাশে থাকলে, আপনিও কেন বেশী হাসেন?
সুইডেনের উপসালা বিশ্ববিদ্যালয়ের প্রাপ্ত গবেষণায় দেখা যায়
যখন কেউ হাসে তখন তার উপর রাগ করা বেশ কঠিন হয়ে পড়ে।
আপনি জিজ্ঞেস করতে পারেন, কেন?
কারণ হাসি বিবর্তনীয় রুপে সংক্রামক,
আর এটা মুখের পেশীর উপর আমদের নিয়ন্ত্রণকে ও ছাড়িয়ে যেতে পারে।
হাসিকে অনুকরণ করার শারীরিক অভিজ্ঞতা-
আমাদের হাসি আসল না নকল তা বুঝতে সাহায্য করে,
এভাবে যে হাসছে তার মনের অবস্থা বোঝা যায়।
ফ্রান্সের ক্লেরমন্ড -ফ্লের্যান্ড
বিশ্ববিদ্যালয়ে অনুকরণের উপর এক সাম্প্রতিক গবেষণায় দেখা যায়,
বিষয়কে বলা হয় মুখে পেন্সিল ধরে রেখে হাসি তৈরি করার পেশীগুলোকে চাপ দিয়ে
হাসি নকল না আসল বের করতে
বিষয়েরা পেন্সিল ছাড়া দারুণভাবে বিচার করতে পেরেছে
কিন্তু মুখে পেন্সিল রেখে
তারা ঠিকভাবে হাসি অনুকরণ করতে পারেনি
ফলে তাদের বিচারও সঠিক হয়নি।
(হাসি)
'দ্য অরিজিন অব স্পেসিস'এ চার্লস ডারউইন বিবর্তনের তাত্ত্বিকরণ করতে
চেহারার অভিব্যক্তিতে যে প্রতিক্রিয়া প্রকাশ করা যায় তার এক তত্ত্ব দেন।
তার তত্ত্বানুসারে,ভাল অনুভব করে হাসার চেয়ে
হাসি নিজস্বভাবেই আমাদের ভাল অনুভব করায়।
তার গবেষণায়, ডারউইন আসলে গুইলাম ডুশেন, ফরাসি নিউরলজিস্ট, কে উল্লেখ করেন
তিনি মুখের পেশীগুলোয় তড়িৎ দিয়ে আবেশিত করে হাসির উদ্দীপনা সৃষ্টি করতে চেয়েছিল।
দয়া করে বাসায় তা আবার চেষ্টা করবেন না।
(হাসি)
প্রাসঙ্গিক এক জার্মান গবেষণায়,
গবেষকেরা এফএমআরআই ইমেজিং ব্যবহার করে মস্তিকের কার্যক্রম পরিমাপ করতে
বোটক্স দেয়ার আগে ও পরে হাসির পেশীগুলোকে সংকোচন করতে।
এ গবেষণার ফলাফল ডারউইনের তত্ত্ব সমর্থন করে,
মৌখিক অভিব্যক্তি এমনভাবে নিউরাল
কার্যক্রমের অন্তর্ভূক্ত মস্তিকের অনুভূতিক বিষয়বস্তুকে পরিবর্তন করে ,
যা আমাদের ভাল অনুভব করায় যখন আমরা হাসি।
হাসি আমদের মস্তিষ্ককে এমনভাবে উদ্দীপিত করে যা
একটি বেশ ভাল সুখ উদ্দীপক যেমন
চকোলেট এর উদ্দীপনার সাথেও
মেলানো যায় না।
ব্রিটিশ গবেষকেরা বলছে যে, একটি হাসি
২০০০ চকোলেট বারের সমান পরিমাণে
মস্তিষ্কে উদ্দীপনা সৃষ্টি করতে পারে।
(হাসি)
এমনকি--
একই গবেষণা প্রকাশ করেছে যে, ১৬০০০ পাউন্ড ক্যাশ
পেয়ে যাওয়ার মতন উদ্দীপনা তৈরি করতে পারে হাসি।
(হাসি)
একটি হাসি যেন ২৫ হাজার ডলার।
এটা কিন্তু খারাপ না।
আর এভাবে ভেবে দেখুনঃ
২৫০০০ কে ৪০০ দিয়ে গুণ করে---
যেন কিছু ছেলেমেয়ে প্রতিদিন মার্ক জাকারবার্গের মতন অনুভব করছে।
(হাসি)
চকোলেট ছাড়াও,
হাসি আপনাকে আরও স্বাস্থ্যকর করে তুলতে পারে।
হাসি দুশ্চিন্তা বর্ধক হরমোনও কমাতে পারে
যেমন, কর্টিসল, অ্যাড্রেনালাইন, ডোপামাইন,
মন ভাল করার হরমোন বাড়াতে পারে যেমন এনড্রফিন্স
আর সবমিলিয়ে রক্তচাপ কমাতে পারে।
যদি এটাও যথেষ্ট না হয়,
হাসি আপনাকে অন্যের চোখে সুন্দর দেখাতে পারে।
পেন স্টেট বিশ্ববিদ্যালয়ের সাম্প্রতিক গবেষণায় প্রাপ্ত ফলাফল বলছে,
যখন আপনি হাসেন, তখন কেবল আপনাকে দেখতেই ভাল ও সৌজন্যপূর্ণ লাগে তা নয়
কোন কাজ সফলভাবে শেষ করতে যা গুণাবলী লাগে সেসবের অধিকারী মনে হয়।
তাই যখন নিজেকে দারুণ ও দক্ষ হিসেবে দেখতে চান, বা
দুশ্চিন্তা কমাতে চান,বৈবাহিক সম্পর্কের উন্নতি করতে চান,
বা যেন ক্যালরীর হিসাব-নিকাশ ছাড়াই
খুব ভাল চকলেটের পুরো বাক্সই খেয়ে ফেলেছেন
বা অনেকদিন ধরে অব্যবহৃত জ্যাকেটের পকেটে যেন ২৫ হাজার টাকা পেয়ে গেলেন,
বা যখনই ইচ্ছে করবে সুপার পাওয়ার দিয়ে ভাল কোন কিছু করতে
যা নিজেকে আর চারপাশের সবাইকে সাহায্য করবে
একটি প্রলম্বিত, স্বাস্থ্যকর ও সুখী জীবন যাপনে,
তাই হাসুন।
(করতালি)